**O clipă...**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O clipă...

Aș vrea să pot întoarce o clipă viața mea,

Și să colind pădurea ce-n taină mă chema,

Ca să-i ascult cântarea în foșnetu-i divin

Venită dintr-o lume cu cerul tot senin...

O clipă... doar o clipă să fiu din nou,copil,

Cu lacrimi să mă bucur de floarea de april.

De cântecul viorii când strunele plângeau

în ceasul înserării! Și stelele-mi șopteau,

Cu glasul lor în noapte,cu glasul lor duios

Că nicăieri nu-i bine. Nici cerul mai frumos,

Așa cum este-acasă! Acolo,toate-s vii,

Și amintiri..și doruri..și cântec de copii...

Mi-e dor de glasul care,m-a învățat să zbor,

Și să privesc spre Soare! Că-n urmă-i orice nor,

Mi-e dor să privesc luna cum trecea peste sat,

Și să-mi sărut părinții ce-n poartă i-am lăsat,

Plecând în noaptea neagră fără de stele-n jur...

Mi-e dor de glasul mamei..de ochii ei de-azur...

Mi-e dor de duzii care,sfioși își aplecau

peste furtuni și soare,rodul ce-l aduceau

într-un căuș de lacrimi,țesut în al vremii,zbor...

De duzii mei din poartă,mi-e dor! Mi-e tare dor...

Mi-e dor de vechi prieteni,de satul meu,iubit,

De iarba de acasă și câmpul înflorit,

Ce duce pe-ai săi umeri o lacrimă de stea:

E lacrima măicuței unită cu a mea...

Dar n-am uitat pe nimeni..În suflet am păstrat

vorba tăcută,dulce-al scripcarului din sat...

Îi văd și-acuma fața și-i aud glasul blând:

"O,vino fată dragă..vreau să te-aud cântând!"

\*\*\*\*\*

Acasă,doar acasă sunt flori ce înfloresc,

Să le cuprind în brațe. Atâta mai doresc.

Și să le spun că-n vreme,pe nimeni n-am uitat:

"Absent-am fost o clipă numai, din al meu sat!"

28.11.2020